recursal/SuperWikiNEXT-32B huggingface dataset:
**টোকিও ইনস্টিটিউট অব টেকনোলজি** (東京工業大学, *Tōkyō Kōgyō Daigaku*, official abbreviations **টোকিও টেক**, **টোকোডাই** বা অনানুষ্ঠানিকভাবে **TITech**, **TIT**) হল জাপানের বৃহত্তর টোকিও এলাকাতে অবস্থিত একটি জাতীয় গবেষণা বিশ্ববিদ্যালয়। টোকিও টেক হল বিজ্ঞান ও প্রযুক্তির প্রতি নিবেদিত জাপানের উচ্চশিক্ষার জন্য সবচেয়ে বড় প্রতিষ্ঠান, প্রথম পাঁচটি মনোনীত জাতীয় বিশ্ববিদ্যালয়ের মধ্যে একটি এবং জাপান সরকার কর্তৃক শীর্ষ বৈশ্বিক বিশ্ববিদ্যালয় প্রকল্পের শীর্ষ টাইপ বিশ্ববিদ্যালয় হিসেবে নির্বাচিত প্রতিষ্ঠান। এটিকে সাধারণত জাপানের সবচেয়ে মর্যাদাপূর্ণ বিশ্ববিদ্যালয়গুলির মধ্যে একটি হিসাবে বিবেচনা করা হয়।
টোকিও টেকের প্রধান ক্যাম্পাসটি মেগুরো এবং ওটার সীমানায় ওকায়ামাতে অবস্থিত; এর প্রধান প্রবেশদ্বারটি ওকায়ামা স্টেশনের মুখোমুখি। অন্যান্য ক্যাম্পাসগুলি সুজকাকেদাই এবং তামাচিতে অবস্থিত। টোকিও টেক ৬টি স্কুলে সংগঠিত, যার মধ্যে ৪০টিরও বেশি বিভাগ এবং গবেষণা কেন্দ্র রয়েছে। টোকিও টেকে ২০১৫-২০১৬ শিক্ষাবর্ষে ৪,৭৩৪ জন শিক্ষার্থী আন্ডার-গ্রাজুয়েটে এবং ১,৪৬৪ জন শিক্ষার্থী স্নাতক পর্যায়ে নথিভুক্ত হয়েছে। এখানে প্রায় ১,১০০ অনুষদ সদস্য কর্মরত আছেন। টোকিও ইনস্টিটিউট অব টেকনোলজি হতে একজন নোবেল পুরস্কার লাভ করেছেন; রসায়ন শাস্ত্রে নোবেল পুরষ্কার বিজয়ী হিদেকি শিরাকাওয়া পিএইচ.ডি. এখানকার শিক্ষার্থী।

তথ্যসূত্র
---------

1. ↑  {{Tokyo Tech Name}}
2. ↑  the number of undergraduates and departments of Tokyo Tech  ওয়েব্যাক মেশিনে আর্কাইভকৃত সেপ্টেম্বর ২৯, ২০১১ তারিখে facts and stats
3. ↑  Data Book 2015-2016, by the TIT

বহিঃসংযোগ
---------
**সাংস্কৃতিক** **বিলম্বনা** হল সংস্কৃতি অধ্যয়ন ও সামাজিক নৃবিজ্ঞানের একটি ধারণা। সাংস্কৃতিক হীনম্মন্যতা বলতে বোঝায় নিজ শ্রেণী, জাতি ও দেশের ভাষা ও সংস্কৃতি সম্পর্কে এক ধরনের আত্তীকৃত হীনম্মন্যতাবোধ যার ফলে একজন ব্যক্তি নিজ শ্রেণী, দেশ, ও জাতির ভাষা ও সংস্কৃতির চেয়ে ভিন দেশ, জাতি, শ্রেণীর ভাষা ও সংস্কৃতিকে অগ্রাধিকার দেয়। এই ধারণাটির সাথে উপনিবেশী মানসিকতা ও চিন্তাশূন্য বুদ্ধিবৃত্তিবিরোধিতার সম্পর্ক রয়েছে। সাংস্কৃতিক বিলম্বনা সাধারণত নিজ দেশ ও অন্যান্য উপনিবেশিত দেশগুলো থেকে আগত চিন্তাবিদ, বিজ্ঞানী, শিল্পীদের গুরুত্ব দেয় না, এবং সব কিছুতেই পশ্চিমাদের অনুকরণ করে। সাংস্কৃতিক হীনম্মন্যদের মাঝে নিজ দেশীয় ভাষা ও সংস্কৃতির সাথে বিচ্ছিন্নতাও দেখা দেয় যাকে সাংস্কৃতিক বিচ্ছিন্নতাবোধ বলে।

সাংস্কৃতিক বিচ্ছিন্নতার সাথে সম্পর্ক
------------------------------------

সাংস্কৃতিক হীনম্মন্যতার সাথে সাংস্কৃতিক বিচ্ছিন্নতা্র নিবিড় সম্পর্ক রয়েছে কেননা নিজ সংস্কৃতির সাথে বিচ্ছিন্নতার ফলে একজন ব্যক্তি নিজস্ব শ্রেণী, সংস্কৃতিকে অবজ্ঞা বা অবমূল্যায়ন তথা পরিত্যাগ করে। সাংস্কৃতিক ভাবে একজন বিচ্ছিন্ন ব্যক্তি নিজ সংস্কৃতিকে অবমূল্যায়ন করে কিন্তু উপনিবেশক দেশের সংস্কৃতিকে অগ্রাধিকার দেয় তথা উপনিবেশক দেশের সংস্কৃতির জন্য ক্ষুধাতুর থাকে।  উত্তর-উপনিবেশবাদ তত্ত্ববিদ বিল অ্যাশক্রফ্ট, গেরেথ গ্রিফিথস এবং হেলেন টিফিন মনে করেন সাংস্কৃতিকভাবে বিচ্ছিন্ন একজন ব্যক্তি নিজ দেশে পরদেশি হয়ে থাকে, নিজেকে দেশচ্যুত মনে করে। ফলত তারা ভিন্ন কোন দেশ, সাধারণত পশ্চিমা কোন দেশের দিকে তাকিয়ে থাকে এবং সেখানকার সামাজিক মূল্যবোধকে নিজের মূল্যবোধ বলে মনে করে। সাংস্কৃতিক বিচ্ছিন্নতাবোধে সংক্রমিত সমাজগুলির সাংস্কৃতিক আত্মপরিচয় সাধারণত দুর্বল হয়ে থাকে এবং নিজেদের নিজেরাই মূল্য দেয় না।

সাংস্কৃতিক হীনম্মন্যতাবোধের সবচেয়ে বড় প্রকাশ হল আমেরিকান সব জিনিসের প্রতি আদেখলা ভাব; আমেরিকান চলচ্চিত্র, টেলিভিশন, সংগীত, পোশাক, ইংরেজি অপশব্দ (স্ল্যাংস), এমনকি নামগুলির জন্য সাংস্কৃতিক হীনম্মন্যরা অপরিসীম তৃষ্ণা দেখিয়ে থাকে। সাংস্কৃতিকভাবে বিচ্ছিন্ন ব্যক্তিরা তাদের নিজ সমাজের সংস্কৃতি বা ইতিহাসে তেমন আগ্রহও প্রদর্শন করে না এবং মূল্য দেয় না।

আরো দেখুন
---------

* উপনিবেশী মানসিকতা

তথ্যসূত্র
---------

1. 1 2 3  Ashcroft, Bill; Gareth Griffiths (১৯৮৯)। *The Empire Writes Back: Theory & Practice in Post-Colonial Studies*। Routledge। পৃষ্ঠা 9–10, 61, 104–5, 144। আইএসবিএন 0-415-01209-0।
2. ↑  Bhabha, Homi (১৯৯৪)। *The Location of Culture*। Routledge। আইএসবিএন 0-415-33639-2।
3. ↑  Ashcroft, Bill (১৯৮৯)। "Place and displacement"। *The Empire Writes Back: Theory and Practice in Post-Colonial Literatures*। Routledge। সংগ্রহের তারিখ ২০০৭-০১-১৮।
***কেরালা কৌমুডি*** ভারতের কেরালা থেকে প্রকাশিত একটি মালায়ালাম ভাষার দৈনিক পত্রিকা। এটি ১৯১১ সালে সি ভি কুনিরামান প্রতিষ্ঠা করেছিলেন। তাঁর পুত্র কে সুকুমারান পরবর্তীকালে পত্রিকার সম্পাদক হিসাবে কাজ করেন এবং এটিকে একটি প্রাণবন্ত দৈনিকে রূপান্তরিত করেছিলেন। সংযুক্ত আরব আমিরাতে প্রচারিত হওয়ার পাশাপাশি ভারতের ৯টি সংস্করণ সহ মালায়ালামের বৃহত্তম প্রচারিত সংবাদপত্রগুলির মধ্যে কেরালা কৌমুডি একটি।

কেরালাকৌমুডি অনলাইন, ডিজিটাল মিডিয়া বিভাগ ১৯৯৭ সালে চালু করা হয়। www.keralakaumudi.com। মূলত মালায়ালাম ওয়েবসাইটটি বিশেষত বিশ্বজুড়ে মালায়ালাম ভাষী প্রবাসী সম্প্রদায়ের কাছে ব্যাপক জনপ্রিয়। এটি কেরলের স্পন্দন প্রদর্শন করে।

কৌমুডি টিভি এমন একটি সংবাদ এবং বিনোদন চ্যানেল যা মালায়ালাম টেলিভিশন অভিজ্ঞতায় পুরোপুরি নতুন মাত্রা যুক্ত করেছে। কৌমুডি টিভি সমগ্র ভারত, মার্কিন যুক্তরাষ্ট্র, ইউরোপ এবং মধ্য প্রাচ্যে পাওয়া যায়।

এক শতাব্দীরও পরে, কেরালা কৌমুডি একটি আবেগময় কণ্ঠ রয়ে গেছে যা মানুষের আশা এবং আকাঙ্ক্ষাকে প্রতিফলিত করে।

সংস্করণ (মুদ্রণ কেন্দ্র)
------------------------

*কেরালা কৌমুডি* তিরুবনন্তপুরম, কোল্লম, আলেপ্পি, কোট্টায়ম, কোচি, পত্তনমতিট্টা, ত্রিশূর, কালিকট, কান্নুর এবং ব্যাঙ্গালোর থেকে মুদ্রিত।

আরো দেখুন
---------

* কৌমুদি টিভি

তথ্যসূত্র
---------

1. ↑  RNI | Reg. No.3052/1957 | Name: KERALA KAUMUDI | Publication City: THIRUVANANTHAPURAM | Link:

বহিঃসংযোগ
---------

* মালায়ালাম সংস্করণ
* ইংরেজি সংস্করণ
**মকবুল আহমদ** বাংলাদেশ জামায়াতে ইসলামীর আমির। ২০১৬ সালের ১৭ অক্টোবর সোমবার থেকে তিনি দায়িত্বগ্রহণ করেন।

ব্যক্তিগত জীবন
--------------

তিনি ফেনী জেলার দাগনভূঞা উপজেলার ৩ নং পূর্ব চন্দ্রপুর ইউনিয়নের ওমরাবাদ গ্রামে ১৯৩৯ সালের ২রা আগস্ট জন্মগ্রহণ করেন। পূর্বচন্দ্রপুর প্রাথমিক বিদ্যালয়ে তার প্রাথমিক শিক্ষা জীবন শুরু হয়। প্রাথমিক শিক্ষা শেষে দাগনভূঞার কামাল আতাতুর্ক হাইস্কুলে ভর্তি হন। এরপর ১৯৫৭ সালে কৃতিত্বের সাথে জায়লস্কর হাইস্কুল থেকে ম্যাট্রিক পাশ করেন। তিনি ১৯৫৯ সালে বি.এ. পাস করেন।

কর্মজীবন
--------

মকবুল আহমদ বি.এ. পাস করার পর সরকারী চাকরিতে যোগদান করেন। একবছর পর সরকারী চাকরি ছেড়ে তিনি শিক্ষকতা পেশায় যোগদান করেন এবং ১৯৭০ সাল পর্যন্ত সরিষাদী উচ্চবিদ্যালয় ও ফেনী স্ট্রোল হাইস্কুলে শিক্ষক হিসেবে কাজ করেন। ১৯৭০ থেকে ১৯৭১ সাল পর্যন্ত ফেনী মহকুমাধীন ‘দৈনিক সংগ্রাম’ পত্রিকার স্টাফ রিপোর্টার হিসেবে দায়িত্ব পালন করেন।

রাজনৈতিক জীবন
-------------

ছাত্রজীবন থেকেই মকবুল আহমদ রাজনীতির সাথে সম্পৃক্ত ছিলেন। ছাত্রজীবন শেষ করে ১৯৬২ সালে তিনি জামায়াতে ইসলামীতে যোগদান করেন এবং ১৯৬৬ সালে জামায়াতের রুকন (সদস্য) হন। ১৯৬৭ সাল থেকে ১৯৬৮ সাল পর্যন্ত তিনি ফেনী শহর আমীরের দায়িত্ব পালন করেন এবং ১৯৬৮ সাল থেকে ১৯৭০ সাল পর্যন্ত মহকুমা আমীরের দায়িত্ব পালন করেন। ১৯৭০ সালের শেষ দিকে তিনি বৃহত্তর নোয়াখালী জিলা আমীরের দায়িত্ব পালন করেন।

১৯৭০ সালের প্রাদেশিক পরিষদে নির্বাচনে ফেনী সদর ও সোনাগাজী নির্বাচনী এলাকায় জামায়াত মনোনীত প্রার্থী হিসাবে এবং ১৯৮৬ সালে জাতীয় সংসদ নির্বাচনে ফেনী ২ এলাকা থেকে অংশ নেন। মকবুল আহমদ ১৯৭৯ সাল থেকে ১৯৮৯ সাল পর্যন্ত জামায়াতের কেন্দ্রীয় সাংগঠনিক সম্পাদক ছিলেন।

১৯৮৯ সাল থেকে ২০০১ সাল পর্যন্ত তিনি জামায়াতের সহকারী সেক্রেটারী জেনারেল হিসাবে দায়িত্ব পালন করেন এবং ২০০৩ থেকে তিনি জামায়াতের নায়েবে আমীর হিসাবে দায়িত্ব পালন করেছেন। ২০১০ সালের জুনে দলের তৎকালীন আমির মতিউর রহমান নিজামী গ্রেফতার হওয়ার পর থেকে মকবুল আহমাদ ভারপ্রাপ্ত আমিরের দায়িত্ব পালন করেছেন। ২০১৬ সালের ১৭ অক্টোবর তিনি বাংলাদেশ জামায়াতে ইসলামীর তৃতীয় আমীর হিসেবে নির্বাচিত হয়েছেন।

আরও দেখুন
---------

* বাংলাদেশ জামায়াতে ইসলামী
* সাইয়েদ আবুল আ'লা মওদুদী

তথ্যসূত্র
---------

1. ↑  "বাংলাদেশ জামায়াতে ইসলামীর আমীর হিসেবে জনাব মকবুল আহমাদের শপথ গ্রহণ"। ২৩ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ১৭ অক্টোবর ২০১৬।
2. 1 2  "Bangladesh Jamaat-e-Islami"। সংগ্রহের তারিখ ২০১৭-০৪-১৫।
3. ↑  bdnews24.com, Senior Correspondent। "Jamaat-e-Islami picks new chief months after Nizami hangs for Bangladesh war crimes"। *bdnews24.com*। সংগ্রহের তারিখ ২০১৯-১১-১২।
4. ↑  "শপথ নিলেন জামায়াতের নতুন আমির মকবুল"। *প্রথম আলো*। সংগ্রহের তারিখ ২০১৭-০৪-১৫।
ইয়েমেনের লোবান
**লোবান** এক প্রকারের সুগন্ধি বৃক্ষনির্যাস যা আগরবাতি এবং আতরে ব্যবহৃত হয়। এটি সংগ্রহ করা হয় বার্সেরাসিয়া পরিবারের *বসওয়েলিয়া* গণের উদ্ভিদ থেকে, বিশেষত *Boswellia sacra*। 'লোবান' শব্দটি এসেছে আরবি লুবান থেকে।

*বসওয়েলিয়া*র চারটি প্রজাতি থেকেই মূলত লোবান উৎপন্ন হয়। সংগ্রহের সময়ের ওপর ভিত্তি করে প্রত্যেক প্রজাতি থেকে ভিন্ন ভিন্ন মাত্রায় রেজিন পাওয়া যায়। গুণগত মানসম্পন্ন রেজিন হাতে বাছাই করা হয়।

উৎপাদন
------

*Boswellia sacra* গাছের শাখা ও ফুল, যা থেকে বেশিরভাগ লোবান আহরিত হয়
প্রথমে চিকন ও শক্ত *বসওয়েলিয়া* জাতের গাছগুলোর বাকল কুপিয়ে ফালাফালা করে দেয়া হয় যাকে 'ট্যাপিং' 'স্ট্রিপিং' বলে। এতে গাছের রেজিন চুইয়ে পড়ে জমাট বেঁধে যায়। জমাট বাঁধা রেজিনকে বলা হয় 'অশ্রু' (Tear)। লোবান গাছগুলোর বহু প্রজাতি ও বৈচিত্র্য বিদ্যমান। মাটি ও জলবায়ুর গুণাগুণ রেজিনের বৈশিষ্ট্যে প্রভাব ফেলে। *Boswellia sacra* গাছগুলোর বিশেষত্ব হলো এরা সবরকম অসহনীয় পরিবেশে, এমনকি নিরেট পাথরেও জন্মাতে পারে। গাছগুলো প্রায় ৮-১০ বছর বয়সে রেজিন ঊৎপাদন শুরু করে। বছরে দু-তিনবার ট্যাপিং করা হয় এবং শেষ ট্যাপিংয়ে সবচেয়ে ভালো অশ্রু পাওয়া যায়। সাধারণত, রেজিন যত অস্বচ্ছ হয় মান তত ভালো হয়। উত্তম মানের রেজিন উৎপন্ন হয় সোমালিয়ায় যেখান থেকে ক্যাথলিক চার্চ তার ভান্ডারের সিংহভাগ কেনে।

সাম্প্রতিক সমীক্ষায় দেখা গিয়েছে যে লোবান গাছের সংখ্যা ক্রমশ কমছে, অংশত অতি-আহরণের কারণে। বারবার ট্যাপ করা গাছের বীজ অঙ্কুরিত হয় মাত্র ১৬%, যেখানে ট্যাপ-না-করা গাছের বীজ অঙ্কুরিত হয় ৮০%। এছাড়াও দাবানল, পশুচারণ, গুবরে পোকার আক্রমণ প্রভৃতি কারণে গাছের সংখ্যা কমছে। আবার লোবান বনভূমি কেটে শস্যক্ষেত বানানোও এর জন্য দায়ী।

ইতিহাস
------

প্রায় ৫০০০ বছরের বেশি সময় ধরে আরব উপদ্বীপ, উত্তর আফ্রিকা এবং সোমালিয়ায় লোবানের ব্যবসা চলছে। প্রাচীন মিশরীয় রাণী হাতশেপসুত-এর সমাধি-মন্দিরগাত্রে এক ম্যুরালচিত্রে পান্ট নগরে পণ্য হিসেবে লোবান দেখানো হয়েছে।

গুণগত মান
---------

লোবান পাওয়া যায় বিভিন্ন প্রকারের পাওয়া যায়। এর গুণগত মান নির্ভর করে এর রং, বিশুদ্ধতা, সুগন্ধ, বয়স এবং আকারের ওপর। সাধারণত *সিলভার* এবং *হোজারি*কে সবচেয়ে উন্নতমানের লোবান হিসেবে বিবেচনা করা হয়।

আরও দেখুন
---------

* রেজিন
* গন্ধরস
* আগর

তথ্যসূত্র
---------

1. ↑  *বাংলা একাডেমি ব্যবহারিক বাংলা অভিধান*।
2. ↑  "Omani World Heritage Sites"। www.omanwhs.gov.om। ২০০৮-১০-১২ তারিখে মূল থেকে আর্কাইভ করা। সংগ্রহের তারিখ ২০০৯-০১-১৪।
3. ↑  BBC.co.uk
4. ↑  Melina, Remy (ডিসেম্বর ২১, ২০১১)। "Christmas Staple Frankincense 'Doomed,' Ecologists Warn"। LiveScience।
5. ↑  Dejenea, T.; Lemenih, M.; Bongers, F. (ফেব্রুয়ারি ২০১৩)। "Manage or convert Boswellia woodlands? Can frankincense production payoff?"। *Journal of Arid Environments*। **89**: 77–83। ডিওআই:10.1016/j.jaridenv.2012.09.010।
**অনুপমা মুক্তি** একজন বাংলাদেশী প্লেব্যাক গায়িকা। ২০০৫ সালের চলচ্চিত্র হাজার বছর ধরে তার অসাধারন গায়কীর জন্য তিনি সবচেয়ে স্মরণীয় হয়ে আছেন। তিনি মর্যাদাপূর্ণ বাচসাস পুরস্কার অর্জন করেন এবং জাতীয় চলচ্চিত্র পুরস্কারের জন্য মনোনীত হন।

প্রথম জীবন
----------

অনুপমা ঢাকার হোম ইকোনমিক্স কলেজ থেকে স্নাতক। তিনি মাত্র চার ছিল যখন তিনি গান গাওয়া শুরু করেন। তিনি বিএএফএ থেকে নজরুল সঙ্গীত একটি সার্টিফিকেট কোর্স সম্পন্ন করেন এবং নজরুল ইনস্টিটিউট থেকে নজরুল গানের উপরে বিশেষ প্রশিক্ষণ শুরু করেন। তিনি শরীফ আহমেদ রাজকুমারের শাস্ত্রীয় শাস্ত্রে প্রশিক্ষণ লাভ করেন, পরে তিনি মঙ্গল চন্দ্র মন্ডল এবং সুজিত মুস্তফা থেকে শিখেছিলেন।

পেশা
----

অনুপমা ২০০৩ সালে 'অন্ধকারে চিতা' চলচ্চিত্র দিয়ে তার ক্যারিয়ার শুরু করেছিলেন। তিনি শওকত আলী ইমন রচনায় পলাশের সাথে একটি যুগল গান গেয়েছিলেন। হাজার বছর ধরে চলচ্চিত্রের জন্য তিনি সেরা মহিলা প্লেব্যাক সিঙ্গারের জন্য বাছাস পুরস্কারের পাশাপাশি জাতীয় পুরস্কারের জন্য মনোনীত হন এবং শেষ পর্যন্ত সাবিনা ইয়াসমিনকে পরাজিত করেন।  তিনি তিনটি মিশ্র অ্যালবাম প্রকাশ করেছেন মা, পাশা, সুন্দরী। ঝিনুকের মুক্তো তার একমাত্র অ্যালবাম। ২০১৩ সালে, তিনি জনপ্রিয় চ্যানেল আরটিভি এর "বাংলালায়ন মিউজিক ফেস্টে" লাইভ করেছেন। তিনি বিভিন্ন উৎসবে তার গান গাওয়া থেকে ব্যাপক প্রশংসিত হয়েছেন।

সংগীত
-----

মিশ্র
* মা
* পাশা
* সুন্দরী

একক
* ঝিনুকর মুক্তো

চলচ্চিত্রের তালিকা
------------------

* অন্ধকারে চিতা (২০০৩)
* হাজার বছর ধরে (২০০৫)

### আরো দেখুন

---

* ঐশী
* অনিমা রায়
* ফাহমিদা নবী
* অনুপমা মুক্তি
* বেবী নাজনীন
* ফেরদৌস আরা
* সামিনা চৌধুরী
* ফরিদা ইয়াসমিন
* আবিদা সুলতানা
* সাবিনা ইয়াসমিন

তথ্যসূত্র
---------

1. 1 2 3  The Daily Star : Anupama Mukti - The Chronicle of a promising singer

|  |  |
| --- | --- |
| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন | 
* মিউজিকব্রেইন্‌জ শিল্পী

 |
**গিয়াসউদ্দিন মাহমুদ শাহ** (শাসনকাল ১৫৩৩-১৫৩৮) ছিলেন হোসেন শাহি রাজবংশের সর্বশেষ সুলতান। ১৪৯৪ সালে আলাউদ্দিন হোসেন শাহ এই রাজবংশের প্রতিষ্ঠা করেন।

ইতিহাস
------

বাংলাপিডিয়া তাকে একজন "দুর্বল, বিলাসিতাপ্রবণ ও সহজ-সরল শাসক" হিসেবে উল্লেখ করেছে। এই বর্ণনা অনুযায়ী তার কূটনৈতিক দূরদর্শিতার অভাব ছিল এবং রাজনৈতিক সমস্যার সমাধানের জন্য কার্যকরী পদক্ষেপ নিতেও তিনি ব্যর্থ ছিলেন। তার শাসনকালকে বিদ্রোহের কারণে চিহ্নিত করা হয়। এর মধ্যে তার সেনাপতি ও চট্টগ্রামের গভর্নর খোদা বখশ খান ও হাজিপুরের গভর্নর মাখদুম খানের বিদ্রোহ উল্লেখযোগ্য।

তার শাসনামলে ১৫৩৪ সালে পর্তুগিজরা চট্টগ্রাম আসে। অন্যায় আচরণের অভিযোগে তাদের বন্দি করে গৌড়ে পাঠানো হয়। কিন্তু সুলতান তাদের বিবেচনা করে চট্টগ্রাম ও হুগলিতে কারখানা স্থাপনের অনুমতি দেন। গিয়াসউদ্দিন ও তার পর্তুগিজ মিত্ররা ১৫৩৮ সালের ৬ এপ্রিল শের শাহ শুরির কাছে পরাজিত হন। মোগল সম্রাট হুমায়ুনের কাছে তার আবেদনের কোনো উত্তর দেয়া হয়নি।

গিয়াসউদ্দিন শের শাহ সুরি কর্তৃক গৌড় অবরোধের সময় আহত হয়ে মারা যান।

|
|  |
| পূর্বসূরীদ্বিতীয় আলাউদ্দিন ফিরোজ শাহ | **হোসেন শাহি রাজবংশ**১৫৩৩–১৫৩৮ | উত্তরসূরীসুরি সাম্রাজ্য |
|

আরও দেখুন
---------

* হোসেন শাহি রাজবংশ
* বাংলার শাসকগণ
* বাংলার ইতিহাস
* বাংলাদেশের ইতিহাস
* ভারতের ইতিহাস

তথ্যসূত্র
---------

1. 1 2 3 4 5 6  ABM Shamsuddin Ahmed, Ghiyasuddin Mahmud Shah  ওয়েব্যাক মেশিনে আর্কাইভকৃত ২০ জুন ২০১২ তারিখে, Banglapedia: The National Encyclopedia of Bangladesh, The Asiatic Society of Bangladesh, Dhaka, *Retrieved: 2007-12-16*
2. ↑  Chandra, Satish (২০০৭)। *History of Medieval India: 800-1700* (ইংরেজি ভাষায়)। Orient BlackSwan। আইএসবিএন 978-81-250-3226-7।

| * দে
* স
হোসেন শাহী রাজবংশ |
| --- |
| 
* আলাউদ্দিন হোসেন শাহ
	+ শাহজাদা দানিয়াল
* নাসিরউদ্দিন নুসরাত শাহ
* দ্বিতীয় আলাউদ্দিন ফিরোজ শাহ
* গিয়াসউদ্দিন মাহমুদ শাহ
	+ সৈয়দা মোমেনা খাঁতুন

 |
**সুরেন্দ্র গ্যাডলিং** নাগপুরে অবস্থিত মানবাধিকার আইনজীবী এবং দলিত অধিকার কর্মী।

ব্যক্তিগত জীবন
--------------

সুরেন্দ্র ইন্দোরার একটি বস্তিতে দলিত পরিবারে জন্মগ্রহণ করেন । তিনি স্ত্রী, দুই সন্তান ও মাকে নিয়ে ভীম চকে বাস করেন।

কাজ
---

সুরেন্দ্র রেলপথে শিক্ষানবিস হিসাবে তার কেরিয়ার শুরু করেছিলেন।

তিনি গাদছিরোলি এবং গন্ডিয়া জেলাগুলিতে দলিত ও আদিবাসীদের বিরুদ্ধে অবৈধ হত্যা, পুলিশি বাড়াবাড়ি, জালিয়াতি মামলা এবং নৃশংসতার মামলা দায়ের করার জন্য পরিচিত।  তাকে ইউএপিএ, বন অধিকার আইন, তফসিলি জাতি ও তফসিলি উপজাতি (নৃশংসতা প্রতিরোধ) আইনের মতো বিশেষ আইনের বিশেষজ্ঞ হিসাবে বিবেচনা করা হয়।

তিনি ২০০৭ থেকে ২০১২ সালের মধ্যে অরুণ ফেরেরার প্রতিনিধিত্ব করেছিলেন।  গ্রেপ্তারের আগ পর্যন্ত তিনি নকশাল যোগসূত্রের জন্য কারাবন্দী দিল্লী বিশ্ববিদ্যালয়ের অধ্যাপক জিএন সাঁইবাবার মামলা পরিচালনা করছিলেন।  অ্যাডভোকেট মিহির দেসাই তার কাছ থেকে মামলাটি গ্রহণ করেন।

তিনি তার বেশিরভাগ কেস প্রো-বোনো গ্রহণ করেন বলে জানা যায়।

অ্যাক্টিভিজম
------------

রেলওয়ের শিক্ষানবিশ হিসাবে কাজ করার সময় সুরেন্দ্র নাগ নাগপুরে সাংস্কৃতিক অনুষ্ঠানের আয়োজন করেন এবং অধিকার ও নিপীড়নের বিষয়ে কথোপকথনে জড়িত হয়ে ওড়ান নাট্য মঞ্চ শুরু করেছিলেন। 

গ্যাডলিং একটি স্বাধীন তথ্য-দল অনুসন্ধানকারী দলের অন্তর্ভুক্ত ছিল যে এপ্রিল ২০১৮ এ গদরচিরোলিতে পুলিশ দ্বারা ৪০ জন অভিযুক্ত মাওবাদীদের হত্যার তদন্ত করেছিল। 

তিনি গণতান্ত্রিক অধিকার সংরক্ষণ কমিটি (সিপিডিআর) এবং সিআরপিপির সদস্য ছিলেন।

গ্রেফতার
--------

৬ ই জুন ২০১৮তে তাকে আরও চারজন- সুধীর ধাওয়াল, শোমা সেন, রনা উইলসন এবং মহেশ রাউত সহ পুনে পুলিশ গ্রেপ্তার করেছিল। তাদের বিরুদ্ধে মাওবাদীদের যোগসূত্র থাকার অভিযোগ আনা হয়েছিল এবং বেআইনি কার্যকলাপ (প্রতিরোধ) আইন (ইউএপিএ) এর আওতায় অভিযুক্ত করা হয়েছিল।  ৮ ই জুন ২০১৮তে, তিনি সাসুন হাসপাতালে স্থানান্তরিত হওয়ার পরে শারীরিক অবস্থার অবনতির কারণে তাকে পুলিশ রিমান্ড থেকে বিচারিক হেফাজতে স্থানান্তরিত করা হয়েছিল।

তথ্যসূত্র
---------

1. 1 2 3 4  Johari, Aarefa। "A poet, a lawyer, a professor: These are the five activists held for sparking Bhima Koregaon clashes"। *Scroll.in* (ইংরেজি ভাষায়)। সংগ্রহের তারিখ ২০১৮-০৮-২৯।
2. 1 2 3 4 5  "The People's Fighters: Meet the Five Arrested in the Bhima Koregaon Case"। *The Wire*। সংগ্রহের তারিখ ২০১৮-০৮-২৯।
3. ↑  "'Naxalite' Arun Ferreira spends time with family"। *Hindustan Times* (ইংরেজি ভাষায়)। ২০১২-০১-০৬। সংগ্রহের তারিখ ২০১৮-০৯-১৭।
**সালেহ উদ্দিন আহমদ জহুরী** বাংলাদেশি সাংবাদিক, কলামিস্ট ও লেখক (জন্ম: ৩১ অক্টোবর ১৯৩৮ - মৃত্যু: ৭ এপ্রিল ২০০৫)। তিনি ইসলামী ভাবধারা ও মুসলিম সম্প্রদায়ের উন্নতি-সমৃদ্ধির জন্য বাংলাদেশের প্রাচীনতম একাধিক সংবামাধ্যমে কলাম লিখেছেন। ধর্মীয় লেখক হিসেবে তার পরিচিতি রয়েছে।

জন্ম ও পরিচিতি
--------------

পূর্ণ নাম সালেহ উদ্দিন আহমদ। উপাধী হলো জহুরী। জহুরী শব্দটি এসেছে ‘জহরত’ থেকে যার অর্থ মণিমুক্ত। জহুরী শব্দের অর্থ- যিনি মূল্যবান সম্পদের উৎকর্ষ নির্ণয় করতে পারেন। জহুরী ৩১ অক্টোবর ১৯৩৮ সালে সিলেটের গোলাপগঞ্জ উপজেলার কদমরসূল গ্রামে জন্ম গ্রহণ করেন। তার পিতা আরমান আলী, মাতা সুফিয়া খানম। তিনি ঢাকার মধুবাগ এলাকায় নিলয় মঞ্জিলে বসবাস করতেন।

শিক্ষা ও কর্মজীবন
-----------------

শিক্ষা জীবনে তিনি স্নাতক ডিগ্রি অর্জন করেন। ১৯৫৯ সালে দৈনিক ইত্তেহাদ পত্রিকায় নিজ সাংবাদিকতার সূচনা করেন। সাংবাদিকতা জীবনের শেষের দিকে তিনি দৈনিক সংগ্রামের সহকারী সম্পাদক হিসেবে কর্মরত ছিলেন। ১৯৬০ সালে সাপ্তাহিক জাহানে নও পত্রিকায় তার প্রথম লেখা প্রকাশিত হয়। ইসলামী আদর্শ, সংস্কৃতি ও ঐতিহ্য নিয়ে লেখালেখিতে তার অবদান রয়েছে। তিনি তার পরবর্তী জীবনে সাপ্তাহিক জাহানে নও, মাসিক মদীনা, সাপ্তাহিক বাংলার ডাক, দৈনিক আল মুজাদ্দিদ, কিশোর কণ্ঠ ও দৈনিক সংগ্রামে সহকারী সম্পাদক পদে কাজ করেন। এছাড়া তিনি দু’টি ম্যাগাজিন ও সাপ্তাহিক মুসলিম জাহানে নিয়মিত লিখতেন।

প্রকাশিত গ্রন্থ
---------------

সালেহ উদ্দীন আহমদ জহুরী একজন লেখক ছিলেন। তার লেখনীতে ধর্মীয় বিষয় ছাড়াও সামাজিক কুসংস্কার এবং প্রচলিত সমাজর ব্যবস্থার কুফল বিষয়ে একাধিক গ্রন্থ রচনা করেছেন।

**তার লেখা উল্লেখযোগ্য গ্রন্থ হলো-**

* অপসংস্কৃতির বিভীষিকা (১-৩)
* জহুরীর জাম্বিল (১-২)
* ধূম্রজালে মৌলবাদ
* ক্রীতদাসের মত যাদের জীবন
* খবরের খবর
* স্বজন যখন দুশমন হয়
* শব্দ সংস্কৃতির ছোবল
* তথ্য সন্ত্রাস
* তিরিশ লাখের তেলেসমাত
* মাস্তানদের জবানবন্দি।
* প্রেস্টিজ কনসার্ণড

তথ্যসূত্র
---------

1. 1 2  "গুডরিডসে জহুরীর বই"। *গুডরিড্‌স*। সংগ্রহের তারিখ ৮ জুন ২০১৯।
2. 1 2  "মরহুম সালেহ উদ্দীন আহমদ জহুরী"। দৈনিক সংগ্রাম। ১২ এপ্রিল ২০১৩। ৮ জুন ২০১৯ তারিখে মূল থেকে আর্কাইভ করা। সংগ্রহের তারিখ ৮ জুন ২০১৯।
3. ↑  "জহুরী শব্দের অর্থ"। *ইংরেজি ও বাংলা অভিধান*। সংগ্রহের তারিখ ৮ জুন ২০১৯। [*স্থায়ীভাবে অকার্যকর সংযোগ*]
4. ↑  *বই : ইসলামী লেখক অভিধান*। আল ইরফান পাবলিকেশন্স। ১ অক্টোবর ২০১৫। সংগ্রহের তারিখ ৮ জুন ২০১৯।
5. ↑  "লেখক জহুরী"। *বইবাজার*। সংগ্রহের তারিখ ৮ জুন ২০১৯।
6. ↑  "তিরিশ লাখের তেলেসমাত"। *পাঠাগার*। সংগ্রহের তারিখ ৮ জুন ২০১৯।
7. ↑  "জহুরী এর বই সমূহ"। *রকমারি.কম*। সংগ্রহের তারিখ ৮ জুন ২০১৯।
**চন্দ্রিক শ্রীলাল বীরসূর্য** শ্রীলঙ্কা সেনাবাহিনীর একজন জেনারেল ছিলেন। তিনি সেনাবাহিনীর ১৫তম কমান্ডার ছিলেন। এছাড়া তিনি পাকিস্তানে শ্রীলঙ্কার হাই কমিশনার ছিলেন।

প্রাথমিক জীবন
-------------

বীরসূর্য শ্রীলঙ্কার পর্বত লভিনিয়ার সেন্ট টমাস কলেজে পড়াশোনা করেন।

সামরিক জীবন
-----------

বীরসূর্য ১৯৬৩ সালে সিলন সেনাবাহিনীতে ক্যাডেট অফিসার হিসেবে যোগ দেন ও পাকিস্তান মিলিটারি একাডেমিতে ক্যাডেট হিসেবে পড়াশুনা করেন। ১৯৬৫ সালে তিনি সিলন সেনাবাহিনীর গোলন্দাজ শাখায় কমিশন লাভ করেন; দ্বিতীয় লেফটেন্যান্ট হিসেবে ৪র্থ ফিল্ড রেজিমেন্ট আর্টিলারিতে তিনি নিয়োগ পান। পরে তিনি লেফটেন্যান্ট কর্নেল পদে পদোন্নতি পান ও ১৯৮৫ সাল থেকে ১৯৮৭ সাল পর্যন্ত তিনি এই ৪র্থ ফিল্ড রেজিমেন্টের কমান্ডিং অফিসার ছিলেন।

তিনি ভারতের জাতীয় প্রতিরক্ষা কলেজে যোগদান করেন এবং ১৯৯৪ সালে মেজর জেনারেল পদে উন্নীত হন। তিনি ১৯৯৭ থেকে ১৯৯৮ সাল পর্যন্ত শ্রীলঙ্কার আর্টিলারির কর্নেল কমান্ড্যান্ট হিসেবে দায়িত্ব পালন করেন। অপারেশন লিপ ফরওয়ার্ডসহ শ্রীলঙ্কা সেনাবাহিনীতে বহু কমান্ড ও অপারেশনে কাজ করার পর, তিনি ১৯৯৮ সালের ১৬ ডিসেম্বর লেফটেন্যান্ট জেনারেল পদে শ্রীলঙ্কা সেনাবাহিনীর কমান্ডার হিসেবে নিযুক্ত হন। ২৪ আগস্ট ২০০০ সালে অবসর গ্রহণের আগ পর্যন্ত তিনি এই পদে বহাল ছিলেন। অবসরের পর তিনি জেনারেল পদে উন্নীত হন এবং লায়নেল বালাগাল্লে তার স্থলাভিষিক্ত হন।

পরবর্তী জীবন
------------

২০০০ সালে তিনি পাকিস্তানে শ্রীলঙ্কার রাষ্ট্রদূত হিসেবে নিযুক্ত হন এবং ছয় বছর এই পদে দায়িত্ব পালন করেন। তিনি ২০১১ সালে পাকিস্তান সরকার কর্তৃক দেশটির সর্বোচ্চ বেসামরিক পুরস্কার *সিতারা-ই-পাকিস্তান*-এ ভূষিত হন। শ্রীলঙ্কায় ফিরে আসার পর, তিনি ২০১০ সাল থেকে সিলিনকো লাইফ পিএলসির স্বাধীন অ-নির্বাহী পরিচালক হিসেবে দায়িত্ব পালন করছিলেন।

তথ্যসূত্র
---------

1. ↑  "4TH FIELD REGIMENT SRI LANKA ARTILLERY"। Sri Lanka Artillery। সংগ্রহের তারিখ ২২ মে ২০২০।
2. ↑  "Ceylinco Insurance appoints Gen. Srilal Weerasooriya as independent director"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১১ ডিসেম্বর ২০২০।
3. ↑  "Commandants"। ceylondatabase.net। ২২ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ২১ মার্চ ২০১৪।
4. ↑  "From the Government of Pakistan Gen. Srilal Weerasuriya honored in recognition of receiving top civil award"। ১৫ ফেব্রুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ১১ ডিসেম্বর ২০২০।

| * দে
* স
সেনাবাহিনী কমান্ডার (শ্রীলঙ্কা) |
| --- |
| 
* সিনক্লেয়ার
* রিড
* মুত্তুকুমারু
* উইজেকোন
* উদুগামা
* হেইন
* সেপালা আত্তিগাল্লে
* ডেনিস পেরেরা
* তিচ্ছা বীরতুঙ্গ
* নলীন সেনেবীরত্ন
* হ্যামিল্টন ওয়ানাসিংহ
* কেকিল ওয়াইদিয়ারত্ন
* জি. এইচ. ডি সিলভা
* রোহণ দালুওয়াত্তে
* সি. এস. বীরসূর্য
* লায়নেল বালাগাল্লে
* শান্ত কোট্টেগোদা
* শরৎ ফনসেকা
* জগৎ জয়সূর্য
* দয়া রত্ননায়ক
* ক্রিশান্ত ডি সিলভা
* মহেশ সেনানায়ক
* শাভেন্দ্র সিলভা
* ভিকুম লিয়ানাগে

 | শ্রীলঙ্কার পতাকা |
***দ্য ব্রুনাই টাইমস*** ব্রুনাইয়ের একটি ইংরেজি ভাষার দৈনিক পত্রিকা যার প্রকাশনা বর্তমানে বন্ধ রয়েছে। এটি কমপ্যাক্ট ব্রডশীট আকারে প্রকাশি হ্ত। ২০০৬ থেকে ২০১৬ সাল পর্যন্ত পত্রিকাটি ব্রুনাইয়ের দারুস সালাম থেকে প্রকাশিত হয়। ব্রুনাই টাইমস পিএলসি এই পত্রিকাটির মালিকানা প্রতিষ্ঠান।

ইতিহাস
------

গ্যাডং, ব্রুনাই দারুসসালামের একটি মলে ১লা জুলাই, ২০০৬ সালে পত্রিকাটির উন্মোচন হয়। এদের মূলনীতি ছিল "সজীব চিন্তা, নতুন ধারা, বৈশ্বিক দর্শন"। ১৬ জুলাই, ২০০৬ সাল পর্যন্ত পত্রিকাটির সম্মানসূচক কপিই পাওয়া যায়। জুনজুনগানের নতুন প্রকাশনা প্রতিষ্ঠানে ২৮ মার্চ, ২০০৭ সাল থেকে পত্রিকাটি তাদের মূল ব্রডশীট ধরনে পত্রিকা প্রকাশ করতে থাকে।

২০০৭ সালের এপ্রিলে *দ্য ব্রুনাই টাইমস* ব্রুনাইয়ের বেরাকাসের আন্তর্জাতিক সম্মেলন কেন্দ্রে অনুষ্ঠিত জাতিসংঘের প্রথম বৈশ্বিক সড়ক নিরাপত্তা সপ্তাহ সেমিনারে যোগাযোগ মন্ত্রণালয়ের সাথে ঘনিষ্ঠভাবে কাজ করে। মে মাসে *দ্য ব্রুনাই টাইমস* ৩১শে মে থেকে ২রা জুন পর্যন্ত প্রতিরক্ষা মন্ত্রণালয় কর্তৃক আয়োজিত ব্রিডেক্সের অফিসিয়াল মিডিয়া হিসেবে মনোনিত হয়।

জুলাই মাসে *দ্য ব্রুনাই টাইমস* দুটি বড় লক্ষ্যপূরণ করে। প্রথমটি ছিল পত্রিকাটি তাদের শিরোনামে নতুন কর্পোরেট নকশা আরোপ করে এবং একইসাথে বাজার ও পরিবর্তন মাথায় রেখে কিছু পরিবর্তন করে। পরেরটি হল এডুকেশন প্রোগ্রামে (বিটি-এনআইই) *দ্য ব্রুনাই টাইমস* পত্রিকার উন্মোচন। তখন থেকে প্রতিদিন ব্রুনাই দারুসসালাম জুড়ে মোট ৩১টি মাধ্যমিক বিদ্যালয়ে পত্রিকাটির ৪০০ কপি পৌছে দেওয়া হয়। এই সংখ্যাটি আরো বেড়ে যায় কারণ সরকারি-বেসরকারি উভয় ক্ষেত্রই বিটিএনআইই প্রোগ্রামের সাথে যুক্ত ছিল।

১লা জুলাই, ২০১০ সালে *দ্য ব্রুনাই টাইমস* পত্রিকাটির ৪র্থ প্রতিষ্ঠাবার্ষিকী উপলক্ষে কমপ্যাক্ট আকারে ফেরত আসে। তখন থেকে পত্রিকাটিতে মোট ৪৮টি পৃষ্ঠা ছিল। দ্য ব্রুনাই টাইমস এশিয়া নিউজ নেটওয়ার্কের সদস্য।

### বন্ধ

৬ই নভেম্বর, ২০১৬ সালে পত্রিকাটি তাদের প্রধান পাতায় জানিয়ে দেয় যে ৮ই নভেম্বর থেকে পত্রিকাটি তাদের প্রকাশনা বন্ধ করে দেবে। এর কারণ হিসেবে "ব্যবসায় স্থিরতা, বিশেষত বিকল্প মাধ্যমে থেকে আসা গ্রহণযোগ্য চ্যালেঞ্জসম্পর্কিত" কারণ দেখানো হয়। হঠাৎ করে এমন বন্ধ হয়ে যাওয়াটা বেশ সন্দেহজনক ছিল কারণ এর সামাজিক যোগাযোগ মাধ্যমগুলোতে পত্রিকাটি আগে থেকে এ সম্পর্কে কোনো আভাস দেয়নি। অন্যান্য তদন্তসূত্র ধারণা করে যে ব্রুনাই থেকে মক্কায় যাওয়া হাজীদের ভিসাবিষয়ক অর্থবৃদ্ধিসম্পর্কিত এক রিপোর্টের পরিপ্রেক্ষিতে সৌদি আরব ব্রুনাইয়ের সুলতা্নের কাছে যে আপত্তি জানায়, তারই ফলে এমন ঘটনা ঘটেছে।

বিষয়সূচী
---------

দেশ-বিদেশের ঘটনাবলীর উপরে *দ্য ব্রুনাই টাইমস* সংবাদ বিশ্লেষণ, ফীচার, ধারাবিবরণী ইত্যাদিবিষয়ক নিবন্ধ প্রকাশ করে থাকে। ব্যবসা এবং ফিন্যান্স প্রভৃতি বিষয়ও এখানে গুরুত্ব পায়।

সাপ্তাহিক দিনগুলোতে সংবাদপত্রটিতে দুই অংশে মোট ২৪ পৃষ্ঠা প্রকাশ করে থাকে। জুলাই, ২০১০ সাল পর্যন্ত প্রতি অংশে ১২ পৃষ্ঠা থাকত।

আরো দেখুন
---------

* ব্রুনাইয়ের গণমাধ্যম

তথ্যসূত্র
---------

1. ↑  "Brunei Times to close over 'business issues'"। Channel NewsAsia। ৭ নভেম্বর ২০১৬। ৮ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৮ নভেম্বর ২০১৬।
2. ↑  Rozanna Latiff (৭ নভেম্বর ২০১৬)। "Brunei's second-largest daily newspaper shuts down abruptly"। *Reuters*। সংগ্রহের তারিখ ৮ নভেম্বর ২০১৬।
3. ↑  Waseem Abbasi (৬ নভেম্বর ২০১৬)। "Brunei shuts down newspaper"। JournalismPakistan। ৭ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৭ নভেম্বর ২০১৬।

বহিঃসংযোগ
---------

* প্রাতিষ্ঠানিক ওয়েবসাইট
**সৈয়দ এমদাদ আলী** (১৮৭৫ - ৩ ডিসেম্বর ১৯৫৬) ছিলেন একজন বাঙালি কবি ও লেখক। তিনি ইসলামি মানবতাবাদের আলোকে সমাজের কল্যাণ কামনায় বিশ্বাসী ছিলেন।

জন্ম
----

সৈয়দ এমদাদ আলী ১২৮২ বঙ্গাব্দের ১ আশ্বিন (১৮৭৫ খ্রিষ্টাব্দ) ঢাকা জেলার বিক্রমপুরের খিলগাঁও গ্রামে নানাবাড়িতে জন্মগ্রহণ করেন। বিক্রমপুরের দামপাড়া তার পৈতৃক নিবাস ছিল।

শিক্ষাজীবন
----------

সৈয়দ এমদাদ আলী ১৮৯৫ সালে মুন্সীগঞ্জ উচ্চ বিদ্যালয় থেকে এন্ট্রান্স পরীক্ষায় উত্তীর্ণ হন। এরপর জগন্নাথ কলেজ থেকে তিনি আইএ পাশ করেন।

কর্মজীবন
--------

সৈয়দ এমদাদ আলী প্রথমে নেত্রকোণা দত্ত উচ্চ বিদ্যালয়ে শিক্ষক হিসেবে যোগ দেন। এরপর পুলিশ বিভাগে সাব-ইনস্পেক্টর ও ইনস্পেক্টর হিসেবে নিযুক্ত হন। কর্মজীবনের স্বীকৃতি হিসেবে ব্রিটিশ সরকার তাকে খান সাহেব উপাধিতে ভূষিত করে।

সাহিত্য
-------

সৈয়দ এমদাদ আলী গদ্যশিল্পী হিসেবে সুনাম অর্জন করেছিলেন। ছাত্র থাকাকালীন সময় থেকে সাহিত্যের প্রতি উৎসাহী ছিলেন। মোসলেম হিতৈষী, মোসলেম ভারত, সওগাত ও বঙ্গীয় মুসলমান সাহিত্য পত্রিকায় তার কবিতা ও প্রবন্ধ প্রকাশিত হত। তার উল্লেখযোগ্য রচনার মধ্যে রয়েছে:

* *ডালি* (১৯১২)
* *তাপসী রাবেয়া* (১৯১৭)
* *হাজেরা* (১৯২৯)

সম্পাদনা
--------

সাহিত্যচর্চা ছাড়াও তিনি পত্রিকা সম্পাদনায় জড়িত ছিলেন। নবনূর পত্রিকা তার সম্পাদনায় প্রকাশিত হত।

মৃত্যু
------

সৈয়দ এমদাদ আলী ১৯৫৬ সালের ৩ ডিসেম্বর ঢাকায় মৃত্যুবরণ করেন।

তথ্যসূত্র
---------

1. 1 2 3 4 5 6 7 8  সৈয়দ এমদাদ আলী, বাংলাপিডিয়া
2. ↑  বঙ্গীয় মুসলমান সাহিত্য পত্রিকা, বাংলাপিডিয়া
3. ↑  নবনূর, বাংলাপিডিয়া
***রেট্টাই ভাল কুরুভি*** (তামিল: ரெட்டை வால் குருவி, বাংলা: দুইলেজওয়ালা চড়ুই) হচ্ছে ১৯৮৭ সালে মুক্তিপ্রাপ্ত একটি তামিল চলচ্চিত্র। বলু মহেন্দ্র পরিচালিত এই চলচ্চিত্রটিতে মোহন, রাধিকা এবং অর্চনা মুখ্য ভূমিকায় ছিলেন। চলচ্চিত্রটির কাহিনী মূলত ১৯৮৪ সালের মার্কিন চলচ্চিত্র *মিকি এ্যান্ড মড* এর অনুকরণ। ইলাইয়ারাজা চলচ্চিত্রটির সঙ্গীত পরিচালক ছিলেন এবং কিছুক্ষণের জন্য চলচ্চিত্রটিতে অভিনয়ও করেছিলেন।

কাহিনী
------

গোপী নামক এক ব্যক্তি বিবাহিত এবং তিনি একটি সরকারী টেলিভিশনে চাকরি করেন। তার স্ত্রী তুলসীও একজন কর্মজীবী নারী। গোপী রাধা নামের এক নারীর সঙ্গে পরিচিত হন; বন্ধুত্ব হওয়ার পর তার সঙ্গে তিনি যৌনমিলনও করেন। রাধা গর্ভবতী হয়ে যাবার পর গোপী তাকে বিয়ে করেন এবং ইতোমধ্যে তুলসীও গোপীর বাচ্চা পেটে ধারণ করেন, গোপী তার স্ত্রী তুলসীর কাছে রাধার কথা গোপন করেন এবং রাধার কাছে তুলসীর কথা গোপন করেন কিন্তু সিনেমার শেষে ধরা খেয়ে যান।

চরিত্রে
-------

* মোহন - গোপী
* রাধিকা - রাধা
* অর্চনা - তুলসী
* ভি কে রামস্বামী - এস মর্গা বন্ধু

তথ্যসূত্র
---------

1. ↑  Srinivasan, Sudhir (১৭ জানুয়ারি ২০১৫)। "Going wild over titles"। *The Hindu*। সংগ্রহের তারিখ ২২ এপ্রিল ২০১৮।
2. ↑  Rajendran, Sowmya (২৪ ফেব্রুয়ারি ২০১৪)। "Balu Mahendra, master of complex relationships"। *Sify*। সংগ্রহের তারিখ ১৮ ফেব্রুয়ারি ২০১৮।
3. ↑  Saravanan, T. (২০ সেপ্টেম্বর ২০১৩)। "Ragas hit a high"। *The Hindu*। সংগ্রহের তারিখ ১৮ ফেব্রুয়ারি ২০১৮।

বহিঃসংযোগ
---------

* ইন্টারনেট মুভি ডেটাবেজে *রেট্টাই ভাল কুরুভি*  উইকিউপাত্তে এটি সম্পাদনা করুন (ইংরেজি)
**গ্র্যান্ড হোটেল** যেটি এখন **ওবেরয় গ্র্যান্ড** নামে পরিচিত, সেটি কলকাতার ধর্মতলায় জওহরলাল নেহেরু রোডের ওপর অবস্থিত, আগে যার নাম ছিল চৌরঙ্গী রোড। এটি ব্রিটিশ যুগের একটি মার্জিত ভবন এবং কলকাতায় একটি বিখ্যাত হেরিটেজ বিল্ডিং। এই হোটেলের মালিক হলেন ওবেরয় হোটেলস এন্ড রিসর্টস।

ইতিহাস
------

হোটেল টি এখন যেই সাইট এ দাঁড়িয়ে আছে, সেটা উনিশ শতকের প্রথম দিকে একজন কর্নেল গ্র্যান্ড সাহেব এর ব্যক্তিগত বসবাস হিসাবে ১৩ নং চৌরঙ্গী রোড এ তৈরী করা হয়েছিল| ঘর টি পরে মিসেস অ্যানি মংক এর দ্বারা একটি বোর্ডিং বাড়িতে রূপান্তরিত হয় যিনি, পরে তার ব্যবসা প্রসারিত করার জন্য ১৪, ১৫ এবং ১৭ নাম্বার কে এর মধ্যে অন্তর্ভুক্ত করেছিলেন| ১৬ নম্বর চৌরঙ্গী একটি থিয়েটার এর দখলে ছিল যার মালিক এবং পরিচালক ছিলেন এরাথুন স্টিফেন নামক এসফাহন থেকে আসা একজন আর্মেনিয়ান| ১৯১১ সালে যখন সেই থিয়েটার পুড়ে যায়, তখন এটা স্টিফেন কেনা এবং সময়ের সাথে, এই সাইট টাকে পুনর্নির্মাণ করে এখনকার আধুনিক হোটেল এর মত করে তোলে| একটি অসংযত নব্যধ্রুপদী ধরনে নির্মিত এই হোটেল টি শীঘ্রই কলকাতার ইংরেজ জনসংখ্যার মধ্যে একটি জনপ্রিয় স্পট হয়ে ওঠে| এটা পরিচিত ছিল, বিশেষ করে তার বার্ষিক নববর্ষের পার্টি জন্য, সাথে বরফ শ্যাম্পেন এবং দামী উপহার এর জন্য এবং নৃত্যশালায় বারোটা বাচ্চা শূকর মুক্তি করার জন্য| যিনি একটি বাচ্চা শূকর ধরবে, সেটা তার হয়ে যাবে|

১৯৩০ সালে, স্টিফেন এর মৃত্যুর কিছু পরে, কলকাতার একটি টাইফয়েড মহামারী তে হোটেলে ছয় জনের মৃত্যু হয়| হোটেলে এর নিষ্কাশন ব্যবস্থার উপর সন্দেহ হয়েছিল এবং সেটি ১৯৩৭ সালে বন্ধ হয়ে যায়| এই সম্পত্তি টি মোহন সিং ওবেরয় লিজ নেন যিনি ১৯৩৯ সালে হোটেল টি পুনরায় খোলেন এবং ১৯৪৩ সালে সরাসরি সম্পত্তি টা কিনে নেন|

হোটেল টির প্রধান লিফট হয় দ্বিতীয় বিশ্বযুদ্ধের সময় যখন আন্দাজ ৪০০০ সৈন্য এখানে থাকত এবং নিয়মিত পার্টি করত| হোটেলে মার্কিন নৌ বল এর মত ঘটনা তখনকার সময়ের দর্শক দের কথা মনে করিয়ে দেয়|

সুবিধা
------

ওবেরয় গ্র্যান্ড হলো ব্যবসায়িক এবং অবসর ভ্রমণকারীদের জন্য একটি সূক্ষ্ম হোটেল যেখানে মিটিং রুম, সাচিবিক এবং কুরিয়ার সার্ভিস, ফটোকপিয়ার, ফ্যাক্স, ইন্টারনেট, ইমেল এবং নথি বাঁধাই এর মতন আধুনিক সুবিধার সঙ্গে সজ্জিত একটি ২৪ ঘণ্টা খোলা বিজনেস সেন্টার উপলব্ধ আছে| অন্যান্য সুযোগ সুবিধার মধ্যে অন্তর্ভুক্ত ২৪ ঘণ্টা প্রহরী সেবা, কেনাকাটা বিকল্প, 24 ঘণ্টা লন্ড্রির, মুদ্রা বিনিময়, খানসামা, ভ্রমণ ডেস্ক এবং ব্যাপক নিরাপত্তা ব্যবস্থা| দর্শনীয় নৃত্যশালা টি রিসেপশন এর জন্য আদর্শ এবং ৮০০ জন পর্যন্ত গেস্ট দের ব্যবস্থা করতে পারে| ডাইনিং অপশন এর মধ্যে অন্তর্ভুক্ত বুফে ব্রেকফাস্ট এবং লাঞ্চ আন্তর্জাতিক রান্নার জন্য লা টেরেস, থাইল্যান্ড এর খাঁটি স্বাদ এর জন্য বান থাই এবং ডিনার এর আগে বা পরে শিথিলকরণ এর জন্য চৌরঙ্গী বার| এছাড়াও ২৪ ঘণ্টা ঘরের মধ্যে ডাইনিং ব্যবস্থা ও প্রদান করা হয়|

পুরস্কার
--------

* Top Hotels in India ... Zagat Survey, Top International Hotels, Resorts and Spas 2005
* Best Business Hotel in Asia: Nominated ... International Business Asia and CNBC
* Best Hotel in the Five Star Deluxe Category in Eastern India ... Department of Tourism, Government of West Bengal

তথ্যসূত্র
---------

1. 1 2  Denby, Elaine (এপ্রিল ২০০৪)। *Grand Hotels: Reality and Illusion*। Reaktion। পৃষ্ঠা 197–198।
2. ↑  "The Official site"। oberoihotels.com। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৭ এপ্রিল ২০১৫।
3. ↑  "The Oberoi Grand Hotel Features"। cleartrip.com।
আ ফ ম খালিদ হোসেন নিবন্ধের সাথে বিভ্রান্ত হবেন না।
**খালিদ হোসেন** (৪ ডিসেম্বর ১৯৩৫ - ২২ মে ২০১৯) ছিলেন একজন বাঙালি নজরুলগীতি শিল্পী এবং নজরুল গবেষক। তিনি নজরুলের ইসলামী গান গাওয়ার জন্য সুপ্রসিদ্ধ। তার ছয়টি নজরুলগীতির অ্যালবাম এবং ১২টি ইসলামী গানের অ্যালবাম প্রকাশিত হয়েছে। সঙ্গীতের অবদানের জন্য ২০০০ সালে তিনি বাংলাদেশ সরকার প্রদত্ত দ্বিতীয় সর্বোচ্চ বেসামরিক সম্মান একুশে পদকে ভূষিত হন।

প্রারম্ভিক জীবন
---------------

খালিদ হোসেন ১৯৩৫ সালের ৪ ডিসেম্বর তৎকালীন ব্রিটিশ ভারতের (বর্তমান ভারত) পশ্চিমবঙ্গের নদিয়া জেলার কৃষ্ণনগরে জন্মগ্রহণ করেন। দেশ বিভাগের পর তিনি পরিবারের সাথে কুষ্টিয়ার কোর্টপাড়ায় চলে আসেন। ১৯৬৪ সাল থেকে তিনি স্থায়ীভাবে ঢাকায় বসবাস শুরু করেন।

কর্মজীবন
--------

হোসেন সঙ্গীত প্রশিক্ষক ও নিরীক্ষক হিসেবে বাংলাদেশের বিভিন্ন বিশ্ববিদ্যালয়ে, জাতীয় বিশ্ববিদ্যালয়, ঢাকা বিশ্ববিদ্যালয়, রাজশাহী বিশ্ববিদ্যালয়, জাতীয় কবি কাজী নজরুল ইসলাম বিশ্ববিদ্যালয় ও দেশের সকল মাধ্যমিক ও উচ্চ মাধ্যমিক শিক্ষা বোর্ড ও বাংলাদেশ পাঠ্যপুস্তক বোর্ড দায়িত্ব পালন করেছেন। এছাড়া তিনি নজরুল ইনস্টিটিউটে নজরুলগীতির আদি সুরভিত্তিক নজরুল স্বরলিপি প্রমাণীকরণ পরিষদের সদস্য।

হোসেনের ছয়টি নজরুলগীতির অ্যালবাম প্রকাশিত হয়েছে। তার সর্বশেষ নজরুলগীতির অ্যালবাম হল *শাওনো রাতে যদি*। এছাড়া তার ১২টি ইসলামী গানের অ্যালবামও প্রকাশিত হয়েছে। তার একমাত্র আধুনিক গানের অ্যালবাম *চম্পা নদীর তীরে*।

সম্মাননা
--------

নজরুলগীতিতে অনবদ্য অবদানের জন্য ২০০০ সালে বাংলাদেশ সরকারের কাছ থেকে একুশে পদক পান। এছাড়াও, তিনি নজরুল একাডেমি পদক, শিল্পকলা একাডেমি পদক, কলকাতা থেকে চুরুলিয়া পদকসহ বহু সম্মাননা লাভ করেছেন।

মৃত্যু
------

খালিদ হোসেন ২০১৯ সালের ২২ মে ঢাকার জাতীয় হৃদরোগ ইনস্টিটিউট ও হাসপাতালে করোনারি কেয়ার ইউনিটে (সিসিইউ) মৃত্যুবরণ করেন।

তথ্যসূত্র
---------

1. ↑  "Ascertaining the cultural identity of Bengali Muslims"। *দ্য ডেইলি স্টার* (ইংরেজি ভাষায়)। ২৭ আগস্ট ২০১১। সংগ্রহের তারিখ ১৯ আগস্ট ২০১৭।
2. 1 2 3 4  "সংগীতশিল্পী খালিদ হোসেন আর নেই"। *প্রথম আলো*। ২২ মে ২০১৯। সংগ্রহের তারিখ ২২ মে ২০১৯।
3. ↑  "শিল্পী-গবেষক খালিদ হোসেন 'গুরুতর অসুস্থ'"। *বিডিনিউজ টোয়েন্টিফোর ডটকম*। ৬ জুলাই ২০১৭। ১০ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ১৯ আগস্ট ২০১৭।
4. ↑  "খালিদ হোসেনের নজরুল সঙ্গীত অ্যালবাম"। *বাংলানিউজটোয়েন্টিফোর.কম*। ২৯ মে ২০১১। সংগ্রহের তারিখ ১৯ আগস্ট ২০১৭।
5. ↑  "Singer, Nazrul researcher Khalid Hossain 'critically ill'"। *বিডিনিউজ টোয়েন্টিফোর ডটকম* (ইংরেজি ভাষায়)। ৬ জুলাই ২০১৭। সংগ্রহের তারিখ ১৯ আগস্ট ২০১৭।

| * দে
* স
একুশে পদক বিজয়ী ২০০০ |
| --- |
| বিজ্ঞান ও প্রযুক্তি | 
* জামাল নজরুল ইসলাম

 |  |
| ভাষা ও সাহিত্য | 
* এখলাসউদ্দিন আহমদ

 |
| ভাষা আন্দোলন | 
* আবুল বরকত (মরণোত্তর)
* আবদুল জব্বার (মরণোত্তর)
* আবদুস সালাম (মরণোত্তর)
* রফিকউদ্দিন আহমদ (মরণোত্তর)
* শফিউর রহমান (মরণোত্তর)
* গাজীউল হক

 |
| শিক্ষা | 
* নীলিমা ইব্রাহিম

 |
| শিল্পকলা | 
* জাহেদুর রহিম (মরণোত্তর) (সঙ্গীত)
* খালিদ হোসেন (সঙ্গীত)
* সৈয়দ আব্দুল হাদী (সঙ্গীত)
* আব্দুল্লাহ আল মামুন (নাট্যকলা)
* শামীম শিকদার (ভাষ্কর্য)

 |
| সমাজসেবা | 
* মহিউদ্দিন আহমেদ (মরণোত্তর)

 |
| 
একুশে পদক বিজয়ী
১৯৯৫
১৯৯৬
১৯৯৭
১৯৯৮
১৯৯৯
**২০০০** 
২০০১
২০০২
২০০৩
২০০৪
২০০৫
 |
**দেবীনগর দ্বি-মূখী মাধ্যমিক বিদ্যালয়** চাঁপাইনবাবগঞ্জের সদর উপজেলার দেবীনগরের অন্যতম প্রাচীন মাধ্যমিক বিদ্যালয়। বিদ্যালয়টি ১৯৪১ সালে প্রতিষ্ঠিত।

ইতিহাস
------

১৯৪১ সালের ১ জানুয়ারি মুমিরুদ্দিন মন্ডল, মোঃ আনিশুর রহমান বিশ্বাস, মোঃ কশিমুদ্দীন, মোঃ সোলাইমান ও প্রাক্তন শিক্ষক মোঃ ইউনুসুর রহমানের উদ্যোগে দেবীনগর দ্বি-মূখী মাধ্যমিক বিদ্যালয় প্রতিষ্ঠিত হয়। ১৯৬৫ সালে এটি সরাসরি স্বীকৃতি লাভ করে। পরবর্তীতে ১৯৮৫ সালের ১ জুন বিদ্যালয়টি এম.পি.ও. ভূক্ত হয়।

সংক্ষিপ্ত বর্ণনা
----------------

দেবীনগর দ্বিমুখি মাধ্যমিক বিদ্যালয়টি চাঁপাইনবাবগঞ্জ জেলার চাঁপাইনবাবগঞ্জ সদর উপজেলাধীন ৮নং দেবীনগর ইউনিয়ন পরিষদের অর্ন্তগত ৪নং ওর্য়াডের দেবীনগর গ্রামে অবস্থিত। স্কুল মাঠের মোট আয়তন ৭৮৭২০ বর্গফুট এবং ভবনের আয়তন ১৫,৩১৭ হাজার বর্গফুট। বিদ্যালয়টিতে পাকা জরা জীর্ন সহ মোট ৪টি ভবন আছে, যাতে মোট ২৭টি কক্ষ আছে। বিদ্যালয়টির মোট ৬.৩৬ একর জমি থাকলেও এর ক্যাম্পাসের আয়তন ৩.৫০ একর। বিদ্যালয়টিতে বিজ্ঞান, মানবিক ও বাণিজ্য বিভাগ চালু আছে। এমপিও ভুক্ত শিক্ষক সংখ্যা ১৩ জন। তবে বর্তমান নিয়মিত পরিচালনা কমিটির তত্ত্বাবধানে শিক্ষার্থীদের পাঠদানের সুবিধার্থে আরো ৫ জন শিক্ষক বিদ্যালয়ের নিজস্ব অর্থায়নে নিয়োগ প্রাপ্ত আছেন। বিদ্যালয়ে বর্তমানে কর্মরত কর্মচারীর সংখ্যা ৪ জন।

সুযোগ-সুবিধা
------------

### ল্যাবরেটরি

দেবীনগর দ্বি-মূখী মাধ্যমিক বিদ্যালয়ে একটি ল্যাবরেটরি রয়েছে, যা বিদ্যালয়ের উত্তর পাশে অবস্থিত। এই ল্যাবরেটরিতে শিক্ষার্থীদের ব্যবহারিক বিষয়ে সকল কিছু শেখানো হয়।

### কম্পিউটার ল্যাব

বাংলাদেশ সরকার ২০১৩ সালে তথ্য ও যোগাযোগ প্রযুক্তি বিষয়টি শিক্ষা কার্যক্রম এর সাথে যুক্ত করে। যার ফলে ২০১৫ সালে দেবীনগর দ্বি-মূখী মাধ্যমিক বিদ্যালয়ে একটি কম্পিউটার ল্যাব স্থাপন করা হয়। কম্পিউটার ল্যাবটিতে দশটি ডেস্কটপ ও দুইটি ল্যাপটপ রয়েছে। কম্পিউটার ল্যাবটি বিদ্যালয়ের উত্তর পাশে অবস্থিত।

### গ্রন্থাগার

দেবীনগর দ্বি-মূখী মাধ্যমিক বিদ্যালয়ে একটি গ্রন্থাগার রয়েছে। যেখানে নানা ধরনের জ্ঞানমূলক বই রয়েছে।

আরও দেখুন
---------

* হরিমোহন সরকারি উচ্চ বিদ্যালয়
* নবাবগঞ্জ সরকারি কলেজ
* রাজশাহী কলেজ
* নিউ গভঃ ডিগ্রী কলেজ
* রাজশাহী সরকারি সিটি কলেজ

তথ্যসূত্র
---------

1. ↑  "দেবীনগর দ্বিমুখী মাধ্যমিক বিদ্যালয়ের ৪তলা নতুন ভবনের কাজ উদ্বোধন"। *chapainawabgonj.com*। সংগ্রহের তারিখ ২০২০-০৯-২৯।
2. ↑  "দেবীনগর দ্বি-মূখী মাধ্যমিক বিদ্যালয়"। *দেবীনগর দ্বি-মূখী মাধ্যমিক বিদ্যালয়*। সংগ্রহের তারিখ ২০২০-০৯-০৩।
**নন্দনার** ( বানান: **নানতানার** ), **থিরুনাল্লাইপ্পোবার** ( অনু. যিনি আগামিকাল গমন করবেন ) বা **তিরুনাল্লাইপোভার নয়নার**,  ছিলেন একজন নয়নার সাধক যিনি হিন্দুধর্মের শৈব সম্প্রদায়ে পূজনীয়। নয়নমারদের মধ্যে তিনিই একমাত্র পারাইয়ার সাধক। তাকে সাধারণত ৬৩ জন নায়নারের তালিকায় আঠারোতম হিসেবে গণ্য করা হয়।  অন্যান্য নায়নারদের মতো তিনিও ছিলেন শিবের একনিষ্ঠ ভক্ত।

তামিল সমাজের লোককাহিনী, লোকসংগীত, নাটক, চলচ্চিত্র এবং সাহিত্যে নন্দনার কাহিনী বহুবার কথিত হয়েছে। খ্রিস্টীয় ৮ম শতাব্দী থেকে নন্দনার নায়নার তালিকায় অন্তর্ভুক্ত থাকলেও, ১২ শতকের *পেরিয়া পুরাণমে* তার জীবনের সম্পূর্ণ বিবরণ প্রদান করা হয়েছে। কাহিনীটি তার জীবনের দুটি অলৌকিক ঘটনাকে কেন্দ্র করে রচিত। শিবলোকনাথর মন্দিরে, তিরুপুঙ্কুর ; তাঁর প্রার্থনায় একটি বিশালাকার পাথরের ষাঁড় নড়ে গিয়েছিল বলে জানা যায় যা এখনও মন্দিরে সরানো অবস্থায় দেখা যায়। কথিত আছে নন্দনার চিদাম্বরমের থিলাই নটরাজ মন্দিরে আগুন দিয়ে নিজেকে শুদ্ধ করেছিলেন। মন্দিরের বিদ্যা এবং এই উভয় মন্দির সম্পর্কিত ধর্মীয় সাহিত্যে নন্দরের গল্পের বৈশিষ্ট্য রয়েছে। গোপালকৃষ্ণ ভারতীর ১৯ শতকের 'সাধকের জীবনের পুনরুত্থান' পরবর্তী অনেক পুনরুক্তির ভিত্তি হিসাবে রয়ে গেছে। এটি উচ্চ বর্ণের দ্বারা দলিত সাধুর নিপীড়নের উপাদান যোগ করে মূল আখ্যানকে প্রসারিত করেছে। পেরিয়া পুরানামের মূল বিবরণটি সাধুর বর্ণের নিয়ম পালনের উপর আলোকপাত করে, দলিত পুনরুত্থানগুলি তার শোষণ এবং উচ্চতর ধর্মীয়তার উপর জোর দেয়।

যৌথ উপাসনা ছাড়াও নন্দনার তামিলনাড়ুর শিব মন্দিরে নায়নারদের অংশ হিসেবে উপভোগ করেন, নন্দনারকে চিত্রিত মন্দিরগুলি তার অলৌকিক কর্মের উভয় স্থানেই বিদ্যমান। দলিত অধিকার আন্দোলনেও সাধু প্রতিবাদের প্রতীক হয়ে ওঠেন।

তথ্যসূত্র
---------

1. ↑  Roshen Dalal (২০১১)। *Hinduism: An Alphabetical Guide*। Penguin Books India। পৃষ্ঠা 68, 271, 281। আইএসবিএন 978-0-14-341421-6।

1. ↑  Other names include: **Nandan** (**Nanda**, **Nantan**), **Tirunalaipovanar**, **Nalaippovar**, **Nalaippovan**
**পর্যটন মন্ত্রণালয়** মালদ্বীপের পর্যটন শিল্পের বিকাশের জন্য দায়ী মালদ্বীপের নির্বাহী শাখার অংশ। পর্যটন মন্ত্রণালয় পর্যটন খাত পর্যবেক্ষণ করে এবং এটি নিয়ন্ত্রণ করে। মালদ্বীপের স্বাধীনতার পরপরই ১৯৬৫ সালে পর্যটন মন্ত্রণালয় চালু হয়। চীন আগ্রাসীভাবে জমি অধিগ্রহণ করে মালদ্বীপে তার প্রভাব বিস্তার করছে। প্রকৃত অবদানকারী হওয়ার পরিবর্তে চীন একটি কৌশলবিদ ফাঁদ বিছানোর মত। চীনের চূড়ান্ত লক্ষ্য হল মালদ্বীপের বাজারে আধিপত্য বিস্তার করে নিজেকে একটি উন্নয়ন অংশীদার এবং পর্যটনের প্রাথমিক উত্স হিসাবে অবস্থান করে এই অঞ্চলের উপর উল্লেখযোগ্য নিয়ন্ত্রণ প্রয়োগ করার লক্ষ্যে। 

মন্ত্রণালয়ের দেওয়া পরিসংখ্যান অনুসারে ২১ জানুয়ারী ২০২৩ সালের মধ্যে ১৬,৯৭৪ পর্যটক সহ রাশিয়া দেশের বাজারের এক নম্বর উৎস। ১১,৬৭৪ পর্যটকের আগমনের সাথে দ্বিতীয় স্থানে রয়েছে ইতালি । তৃতীয় স্থানে রয়েছে ভারত যেখানে ১১,১৬৩ জন আগমন রেকর্ড করা হয়েছে। চতুর্থ বৃহত্তম উত্স বাজার হল যুক্তরাজ্য যেখানে ৯,৫০৯ পর্যটক রয়েছে যেখানে ৬,৭৩১ পর্যটকের সাথে পঞ্চম জার্মানি । মন্ত্রকের মতে, চীন থেকে ২,৩৫৪ পর্যটক এসেছেন যা এটিকে নয় নম্বরে রাখে।

তথ্যসূত্র
---------

1. ↑  Panda, Ankit। "Chinese Envoy in Maldives Pushes Back on 'Debt Trap,' Free Trade Agreement Concerns"। *thediplomat.com* (ইংরেজি ভাষায়)। সংগ্রহের তারিখ ২০২৩-০৯-২১।
2. ↑  "Tourism flourishes with arrival of Chinese tourists"। *Avas*। ২৩ জানুয়ারি ২০২৩। সংগ্রহের তারিখ ৯ জানুয়ারি ২০২৩।
3. ↑  Udhma, Fathimath (২৩ জানুয়ারি ২০২৩)। "China market secures a spot in the top 10 in less than a week"। *Raajje.mv*। সংগ্রহের তারিখ ৯ জানুয়ারি ২০২৩।
জাপানি অভিনেত্রী নোরিকো
**নোরিকো ইতো** (伊東 範子, জন্ম ৩১ মে, ১৯৬২) যিনি **নোরিকো হিদাকা** নামেই সুপরিচিত, তিনি একজন জাপানি অভিনেত্রী, কণ্ঠ অভিনেত্রী, গায়ক এবং কথক। তিনি বিভিন্ন জাপানি অ্যানিমেতে কন্ঠশিল্পী হিসাবে কাজ করেছেন, এবং তার কন্ঠ অভিনয়ে সমৃদ্ধ কিছু বিখ্যাত অ্যানিমে চরিত্র হল, টাচ-এ মিনামি আসাকুরা, রানমা ১/২-এর আকানি তেন্ডো, মাই নেবার টোটোরোতে সাতসুকি কুসাকাবে, ডেথ নোট -এর নিয়ার, নদিয়া: দ্য সিক্রেট অফ ব্লু ওয়াটার-এ জিন রোক রাল্টিক, ইনুয়াশা-তে কিকিও এবং মিসচেভিয়াশ টুইনশ্ঃদ্যি টেল অফ সেন্ট ক্লেয়ারস্ -এ প্যাট্রিসিয়া ও'সুলিভান। তিনি আমেরিকান টিভি সিরিজ গ্লী-এর পাশাপাশি দ্যি স্মার্ফ সিনেমা সিরিজে -এ কন্ঠশিল্পী হিসাবে কাজ করেছেন।

হিদাকা জাপানের টোকিওর চিয়োডা, কুদান এলাকায় জন্মগ্রহণ করেন যেখানে তিনি ফুজিমি প্রাথমিক বিদ্যালয়ে পড়াশোনা করেছেন। তার বাবা-মা "টেইলর ইটো" নামে একটি পশ্চিমা ধাঁচের পোশাকের দোকানের মালিক ছিলেন। তিনি একজন আইডল তারকা হিসাবে তার কর্মজীবন শুরু করেছিলেন, কিন্তু তারপর তিনি কন্ঠশিল্পী হিসাবে কাজ শুরু করেন এবং 81 প্রোডিউস সংস্থা দ্বারা নিযুক্ত হয়েছিলেন। হিদাকা আগে জাপানী কাঞ্জি (日髙) লেখনশৈলী ব্যবহার করত। তিনি ১৯৯৫ সালের দিকে তার বন্ধুদের পরামর্শ অনুসারে প্রচলিত বর্তমান জাপানি লেখনশৈলী (日高) ব্যবহার করতে শুরু করেন। তার ভক্তরা তাকে ভালোবেসে নাম দিয়েছে "ননকো" (ノン子)। ১৯৮২ সালে, একজন আইডল তারকা হিসাবে তার আত্মপ্রকাশ। হিদাকা নিভিয়া স্কিন মিল্কের জন্য বিজ্ঞাপনে কাজ করেছিলেন। তিনি প্রোগ্রাম এবং গেমগুলির জন্য ভয়েস-ওভার বিজ্ঞাপনও করেছেন, তিনি সুপরিচিত গেম *থার্ড সুপার রোবট ওয়ারস আলফা: টু দ্য এন্ড অফ দ্য গ্যালাক্সির* একটি ভার্সনে একটি চরিত্রের জন্য কন্ঠশিল্পীর ভূমিকা পালন করেছেন।

তথ্যসূত্র
---------

1. 1 2  Hitoshi Doi (editor) (২০০৯-০৪-০১)। "Hidaka Noriko (日高のり子)"। Seiyuu Database। সংগ্রহের তারিখ ২০০৯-০৪-০১। উদ্ধৃতি শৈলী রক্ষণাবেক্ষণ: অতিরিক্ত লেখা: লেখকগণের তালিকা (link)
2. ↑  "超豪華なナレーション！ 『第3次スーパーロボット大戦α ～終焉の銀河へ』のCM収録！" (জাপানি ভাষায়)। ২০০৫-০৬-১৯। সংগ্রহের তারিখ ২০০৯-০৪-০১।
**সাংস্কৃতিক রক্ষণশীলতাবাদকে** (Cultural conservatism) একটি জাতির সাংস্কৃতিক ঐতিহ্য বা একটি সংস্কৃতির সুরক্ষা হিসেবে বর্ণনা করা হয়, যাকে জাতীয় সীমানা দ্বারা সংজ্ঞায়িত করা হয় না। সাংস্কৃতিক রক্ষণশীলতাবাদ একটি প্রদত্ত ভাষার (যেমন আরবি বা তুর্কি) সাথে সংযুক্ত একটি সংস্কৃতি নিয়ে উদ্বিগ্ন হতে পারে।

বণ্টিত সংস্কৃতি পাশ্চাত্য সংস্কৃতি বা চীনা সংস্কৃতির মতই ব্যাপক পরিধি নিয়েও হতে পারে।

সাংস্কৃতিক রক্ষণশীলতাবাদ সামাজিক রক্ষণশীলতাবাদ থেকে আলাদা, যদিও এদের মধ্যে কিছু সমপাতন আছে। সামাজিক রক্ষণশীলতাবাদীরা বিশ্বাস করে যে ঐতিহ্যগত মূল্যবোধ বা আচরণকে উৎসাহিত বা বলবৎ করতে সরকারের একটি ভূমিকা আছে। একজন সামাজিক রক্ষণশীলতাবাদী প্রায়ই দেওয়ানি আইন বা নিয়ন্ত্রণের মাধ্যমে ঐতিহ্যগত নৈতিকতা এবং সামাজিক রীতিনীতিকে অধিক মাত্রায় সংরক্ষণ করতে চায়। সামাজিক রক্ষণশীলতাবাদীগণ সাধারণত শুধু সংস্কৃতি বা সাংস্কৃতিক ঐতিহ্যের সাথে সম্পর্কিত পরিবর্তন নয়, বরং যে কোন সামাজিক পরিবর্তনকে সন্দেহজনক হিসেবে দেখে।

মার্কিন যুক্তরাষ্ট্রে, সাংস্কৃতিক রক্ষণশীলতাবাদ দ্বারা সংস্কৃতি যুদ্ধে একটি রক্ষণশীল অবস্থান বোঝাতে পারে।[] বৃহত্তর অর্থে একজন সাংস্কৃতিক রক্ষণশীলতাবাদীর একটি উদাহরণ হচ্ছে অ্যালান ব্লুম, তিনি সাংস্কৃতিক আপেক্ষিকতাবাদের বিরুদ্ধে *দ্য ক্লোজিং অফ দি আমেরিকান মাইন্ড* গ্রন্থে তার যুক্তি দেখিয়েছেন। আরেকটি উদাহরণ হল *বর্ন ফাইটিং* এর সেনেটর জিম ওয়েব (ডি-ভার্জিনিয়া)।[]

[  ]

ঐতিহ্যগত মূল্যবোধের ধ্বংস অগণতান্ত্রিক বলে রুশ সংস্কৃতিকে রক্ষা করা হয়েছে।

আরো দেখুন
---------

* বহুসংস্কৃতিবাদের সমালোচনা
* সাংস্কৃতিক জাতীয়তাবাদ
* সাংস্কৃতিক সংগ্রাহকত্ব
* আদিরক্ষনশীলতাবাদ
* আদিউদারতাবাদ
* সামাজিক রক্ষণশীলতাবাদ
* ঐতিহ্যপন্থী রক্ষণশীলতাবাদ

মন্তব্য
-------

1. ↑  *Cultural conservatism, political liberalism: from criticism to cultural studies* by James Seaton, University of Michigan Press, 1996 আইএসবিএন ৯৭৮-০-৪৭২-১০৬৪৫-৫, আইএসবিএন ৯৭৮-০-৪৭২-১০৬৪৫-৫
2. ↑  Arakelyan, Lilia (২০১৭-০৯-০৮)। *Russian Foreign Policy in Eurasia: National Interests and Regional Integration* (ইংরেজি ভাষায়)। Routledge। আইএসবিএন 978-1-315-46835-8।

আরও পড়া
--------

* John J. Langdale III, *Superfluous Southerners: Cultural Conservatism and the South, 1920–1990*. Columbia, MO: University of Missouri Press, 2012.
***পাগলু*** ২০১১ সালে মুক্তিপ্রাপ্ত টলিউডের একটি চলচ্চিত্র। রাজীব কুমার বিশ্বাস পরিচালিত এই চলচ্চিত্রে মুখ্য ভূমিকায় অভিনয় করেছেন দেব, কোয়েল মল্লিক, রজতাভ দত্ত প্রমুখ। দেব-কোয়েল জুটির বিখ্যাত চলচ্চিত্র *বলো না তুমি আমার*-এর গান *লে পাগলু ডান্স* গান থেকেই *পাগলু* নামটা নেয়া হয়েছে। তেলুগু চলচ্চিত্র *দেবাদাসু*র পুনঃনির্মান *পাগলু*। স্টার জলসায় যেদিন চলচ্চিত্রটি প্রথম দেখানো হয়, এটি ১২.২৫ টিআরপি লাভ করে, যা দ্বিতীয় সর্বোচ্চ (প্রথম *বাইশে শ্রাবণ*)। এমনকি *থ্রি ইডিয়টস*-এর টিআরপিকেও এই চলচ্চিত্র ছাপিয়ে যায়। ২০১৩ সালে দেবের *রংবাজ* মুক্তির আগ পর্যন্ত এই ছবি প্রথম দিনে সর্বাধিক টাকা আয় করে। শ্রী ভেঙ্কটেশ ফিল্মসের প্রধান বন্টক দেবাশীষ সরকার বলেন, "*পাগলু* প্রথম সপ্তাহে ১৬৬টি থিয়েটারে মুক্তি পায়, কিন্তু দ্বিতীয় সপ্তাহে এই সংখ্যা বেড়ে ১৬৯-এ দাঁড়ায়।" ২০১১ সালের জুন, ১৩ (সোমবার) পর্যন্ত এটি ম্যাটিনি শো হতেই ৫ কোটি টাকা আয় করে।

কাহিনি
------

*পাগলু* বা *দেব* (দেব) একজন অনাথ ছেলে। সে আমেরিকা থেকে 'প্রিন্সটন কলেজ'-এর পড়তে আসা *রিমি*র (কোয়েল মল্লিক) প্রেমে পড়ে যায়। *দেব* তার প্রতিদ্বন্দী *রনি*কে হারিয়ে *রিমি*র মন জয় করে নেয়। সব জানতে পেরে *রিমির বাবা* (রজতাভ দত্ত) ভারতে এসে চালাকি করে *রিমি*কে আমেরিকায় নিয়ে যায়। *রিমির বাবা* আমেরিকার একজন সিনেটর।

*দেব*কে ভিসা দেয়া না হলেও *দেব* আন্দোলন ও র‍্যালি করে ভিসা আদায় করে। ওর প্রতিদ্বন্দী *রনি*কে মোকাবেলা করে সে আমেরিকায় যায়। আমেরিকায় গিয়ে সে অত্যন্ত বুদ্ধিমত্তার সাথে তার এক বান্ধবীর (আমেরিকায় গিয়ে পরিচয় হয়) সহায়তায় *রিমি*কে ফেরত আনে। সাথে সাথে *রিমির বাবা*কে চ্যালেঞ্জ ছুঁড়ে দিয়ে আসে। চ্যালেঞ্জটি হল *রিমির বাবা* *রিমির* এক হাতের মধ্যে আসলে *দেব* *রিমি*কে ফেরত দিয়ে দেবে। এক পর্যায়ে তারা ধরা পড়ে যায়। পড়ে *দেব* *রিমি*কে উদ্ধার করতে পারলেও চ্যালেঞ্জে হেরে যাওয়াতে *রিমি*কে ফেরত দিয়ে যায়। *রিমির বাবা* নিজের ভুল বুঝতে পারে এবং আবারও *রিমি*কে নিয়ে ভারতে এসে *দেব*-এর কাছে মেয়েকে তুলে দেন

অভিনয়ে
-------

* *পাগলু* বা *দেব* চরিত্রে দেব
* *রিমি* চরিত্রে কোয়েল মল্লিক
* *রিমির বাবা* চরিত্রে রজতাভ দত্ত
* *রিমির মা* চরিত্রে লাবণী সরকার

এছাড়াও আরো অনেকে।

সংগীত
-----

এই চলচ্চিত্রের সংগীত পরিচালনা করেছেন জিৎ গাঙ্গুলী। এতে মোট ৬টি গান রয়েছে।

| নম্বর | গান | কণ্ঠশিল্পী | সময় (মিনিট:সেকেন্ড) |
| --- | --- | --- | --- |
| ১ | "পাগলু" (টাইটেল ট্র্যাক) | মিকা সিং, আকৃতি কক্কর |  |
| ২ | "পাগলু" (রিমিক্স) | মিকা সিং, আকৃতি কক্কর |  |
| ৩ | "প্রেম কি বুঝিনি" | জুবিন গার্গ, আকৃতি কক্কর |  |
| ৪ | "এসেছি তোকে নিয়ে ফিরব বলে | মোহিত চৌহান |  |
| ৫ | "মন বেবাগী" | কুণাল গাঞ্জাওয়ালা, আকৃতি কক্কর, রানা মজুমদার |  |
| ৬ | "জানেমন" | জিৎ গাঙ্গুলী |  |

আরো দেখুন
---------

* পাগলু ২
* চ্যালেঞ্জ ২

তথ্যসূত্র
---------

1. ↑  "Paglu left 3 Idiots behind T.R.P battle"। ২০১২-১০-২৯। ২০১৩-০৯-২৮ তারিখে মূল থেকে আর্কাইভ করা। সংগ্রহের তারিখ ২০১২-১১-২৮।
2. ↑  "Bengali screen entertainer 'Paglu' a runaway hit"। Economic Times। ২০১১-০৬-১৩। সংগ্রহের তারিখ ২০১২-১১-২৮।
3. ↑  "মাথায় 'ভগবানের হাত', দেবের 'শত্রু'-দমন"। *আনন্দবাজার পত্রিকা*। সংগ্রহের তারিখ ১১ জুন ২০১১।

বহিঃসংযোগ
---------

* ইন্টারনেট মুভি ডেটাবেজে *পাগলু*  উইকিউপাত্তে এটি সম্পাদনা করুন (ইংরেজি)
অপরিচিত বাসস্থানের অনিয়মিত পাখিরা চাপ বা খাবারের অভাবে মারা যেতে পারে
যখন কোন একটি প্রজাতির জীব তার নির্দিষ্ট অঞ্চলের বাইরে হঠাৎ হঠাৎ অন্য কোন অঞ্চলে চলে আসে, তখন ঐ অঞ্চলের জন্য প্রজাতিটিকে *অনিয়মিত* (Vagrant) বলে ধরে নেওয়া হয়। সাধারণত পাখিদের মধ্যেই এমন প্রবণতা বেশি দেখা যায়। এছাড়া কয়েক প্রজাতির পতঙ্গ, স্তন্যপায়ী, সরীসৃপ এমনকি উদ্ভিদের মধ্যেও এ ধরনের আচরণ দেখা যায়। যেসব এলাকায় এরা নিয়মিত, সেসব এলাকায় খাদ্যাভাব হলে, বসবাসের অঞ্চল হ্রাস পেলে, রোগের প্রাদুর্ভাব দেখা দিলে, আবহাওয়ার পরিবর্তন হলে বা অন্য যেকোন কারণে এসব প্রজাতি অন্য কোন অঞ্চলে অনিয়মিতভাবে গমন করতে পারে।

অনিয়মিত পাখি
-------------

অনিয়মিত পাখির সংখ্যা তুলনামূলক বেশি তার কারণ হচ্ছে পাখিদের পক্ষে কম সময়ে অনেক দূর অতিক্রম করা সম্ভব। অন্যদিকে ভূচর স্তন্যপায়ী বা সরীসৃপদের জন্য তাদের স্বাভাবিক অঞ্চল থেকে অন্য অঞ্চলে নির্দিষ্ট কোন কারণ ছাড়া হঠাৎ চলে যাওয়া সম্ভব নয়।
উত্তর গোলার্ধের কয়েক প্রজাতির পূর্ণবয়স্ক পাখি গ্রীষ্মমণ্ডলীয় অঞ্চল থেকে তাদের স্থায়ী আবাসে ফেরত আসার সময় বেশি উত্তরে চলে যায়। অনেকসময় তাদের প্রকৃত আবাস থেকে বহু উত্তরে গিয়ে এরা থামে। সম্ভবত এসব পাখি মাত্র কৈশোরকাল অতিক্রম করেছে। অভিজ্ঞতা কম থাকায় এরা এধরনের আচরণ করে।

আবার শীতের শুরুতে কিছু কিছু প্রজাতির অপরিণত সদস্য তাদের স্বাভাবিক পরিযায়নস্থলে না গিয়ে সম্পূর্ণ উল্টোপথে যাত্রা শুরু করে ও অন্যত্র যেয়ে পৌঁছে। যেমন কমবয়েসী উত্তুরে পাতা ফুটকিরা আলাস্কা আর সাইবেরিয়া থেকে তাদের স্বাভাবিক পরিযায়নস্থল দক্ষিণ-পূর্ব এশিয়ায় না এসে সম্পূর্ণ বিপরীত দিকে ইংল্যান্ডে যেয়ে পৌঁছে। সে হিসেবে ইংল্যান্ডে এই প্রজাতিটি অনিয়মিত। এধরনের পরিযায়নকে বলে বিপরীত পরিযায়ন (Reverse migration)।

আবার ঝড়ের কবলে পড়ে কোন একটি প্রজাতির পাখি তাদের স্বাভাবিক আবাসের বাইরের কোন স্থানে যেয়ে পড়তে পারে। সমুদ্রে বিশাল দূরত্ব অতিক্রম করার সময় কিছু কিছু পাখি ক্লান্ত হয়ে পড়ে এবং সমুদ্রগামী জাহাজে বসে বিশ্রাম নেয়। ফলে জাহাজের মাধ্যমে সহজেই তারা নতুন কোন অঞ্চলে চলে যেতে পারে।
বড় ধূসর প্যাঁচার মুখগোলক
পক্ষীবিজ্ঞানে **মুখগোলক** বলতে কয়েকটি নির্দিষ্ট প্রজাতির পাখির চোখের চারিদিকের পালকগুলোর গোলাকার বিন্যাস্ততাকে বোঝায়। প্যাঁচাদের মধ্যে মুখগোলক সবচেয়ে বেশি দেখা যায়। সাধারণত পাখিদের দুই চোখকে ঘিরে অর্ধবৃত্তাকারে এ মুখগোলক বিন্যাস্ত থাকে। এর মূল উদ্দেশ্য হল দূরবর্তী শব্দ তরঙ্গ যাতে খুব সহজে পাখিদের কানে এসে পৌঁছে। কেবল শব্দ নয়, দৃষ্টিশক্তি নিয়ন্ত্রণের কাজেও এটি ব্যবহৃত হয়। এ বিশেষ শারীরিক সুবিধার ফলে প্যাঁচারা খুব সহজে গর্তে, গাছের খোঁড়লে, তুষারের নিচে এমনকি ঘন ঘাসে শিকারের অবস্থান নিখুঁতভাবে নির্ণয় করতে পারে।

প্যাঁচা ছাড়াও রাখালভুলানি বা কাপাসিদেরও ছোটখাটো মুখগোলক থাকে। তবে প্যাঁচাদের তুলনায় এদের মুখগোলক অতটা দৃষ্টিগ্রাহ্য নয়। রাখালভুলানিরা শব্দ পেলে তাদের এ বর্ধিষ্ণু পালক খাড়া করে সুনির্দিষ্টভাবে শব্দটি শোনার চেষ্টা করে।

বড় ধূসর প্যাঁচার মুখগোলক পৃথিবীতে শবচেয়ে বড়। লক্ষ্মী প্যাঁচার মুখগোলকের পরিধি প্রায় ১১০ মিলিমিটার।

গ্রন্থপঞ্জি
-----------

* Jemima Parry-Jones (2001). *Understanding Owls: Biology, Management, Breeding, Training*. David & Charles, p. 20. আইএসবিএন ০-৭১৫৩-১২২৩-৫
* Robert E. Simmons (2000). *Harriers of the World: Their Behavior and Ecology*. Oxford University Press, pp. 53–56. আইএসবিএন ০-১৯-৮৫৪৯৬৪-৪